Tapaus sattui torstai-iltana Espoon Tapiolassa Sepontiellä.

Arkistokuva Espoon Tapiolasta. VESA KOIVUNEN

Länsi-Uudenmaan poliisilaitos tiedottaa tapauksesta, joka tapahtui torstai-iltana Espoon Tapiolassa Sepontiellä.

– Ilmoittajan mukaan tuntematon valkotakkinen mies oli tarttunut kiinni ilmoittajan 9-vuotiaasta pojasta ja yrittänyt kantaa häntä pois paikalta, poliisi kertoo tiedotteessaan.

Tarkalleen poliisi oli saanut ilmiotuksen Sepontien kääntöpaikalle.

Poika oli päässyt irti otteesta. Mies oli poistunut paikalta Sepontien rivitalojen suuntaan. Tapahtuma-aika oli noin kello 20–21.

Poliisi tutkii asiaa. Havainnot pyydetään ilmoittamaan sähköpostiosoitteeseen vihjeet.espoo@poliisi.fi tai vihjepuhelimeen numeroon 0295 413 031

Poliisi selvittää asiaa ja tässä vaiheessa asiasta ei ole enempää tiedotettavaa.